राजद नेता और पूर्व स्वास्थ्य मंत्री तेजप्रताप यादव ने राजनीति छोड़ने के संकेत दिए हैं। पार्टी के भीतर चल रही समस्या का सामना कर रहे तेजप्रताप ने सोशल मीडिया (फेसबुक) पर अपनी मां (बिहार के पूर्व मुख्यमंत्री) राबड़ी देवी के रवैये पर असंतोष व्यक्त किया। इसीलिए अब वो राजनीति छोड़ने के विकल्प पर विचार कर रहे हैं। रिपब्लिक टीवी के मुताबिक, तेजप्रताप ने अपने पत्र में आरजेडी नेता ओम प्रकाश यादव और विधान परिषद के सदस्य सुबोध कुमार राय पर अपनी छवि खराब करने का आरोप लगाया। तेजप्रताप ने दावा किया कि उन्होंने इस मुद्दे पर अपने माता-पिता के साथ बातचीत भी की थी लेकिन फिर भी इन नेताओं के खिलाफ कोई कार्रवाई नहीं की गई, बल्कि उनकी मां ने उन्हें इस संबंध में डांट लगा दी।